पाएं अपने शहर की ताज़ा ख़बरें और फ्री ई-पेपरडाउनलोड करें
फ्रांस के विदेश मंत्री ने कहा है कि सीरिया में पिछले दो सालों से जारी लड़ाई के दौरान ज़हरीली गैस सरीन का इस्तेमाल \"सीमित क्षेत्रों में कई बार किया गया.\"
लोरोंग फैबियुस ने कहा कि पेरिस की प्रयोगशाला में हुई जांच में इस बात की पुष्टि हो गई है कि लड़ाई में तंत्रिका को नुक़सान पहुँचाने वाली गैस का प्रयोग किया गया था.
उन्होंने कहा कि जो लोग रसायनिक हथियारों के इस्तेमाल के लिए ज़िम्मेदार हैं उन्हें सज़ा मिलनी चाहिए.
हालांकि विदेश मंत्री ने ये साफ़ नहीं किया कि गैस का इस्तेमाल किसने, कब और कहां किया था.
इससे पहले संयुक्त राष्ट्र मानवधिकार की तरफ़ से जांचकर्ताओं ने मंगलवार को कहा था कि \"इस बात पर यक़ीन करने की बहुत सारी वजहें हैं\" कि वहां गैस का इस्तेमाल किया गया.
संयुक्त राष्ट्र ने विदेशी शक्तियों से अपील की थी कि वो सीरिया की लड़ाई में किसी पक्ष को हथियार देने से बचें.
जांचकर्ताओं ने कहा था कि इसका प्रयोग दोनों पक्षों ने किया है.
सीरिया में पिछले दो सालों से लड़ाई जारी है. जहां विद्रोही ये दावा करते रहे हैं कि राष्ट्रपति बशर अद असद की सरकार लोगों के खिलाफ़ भयानक बल प्रयोग कर रही है.
वहीं विद्रोहियों के हाथों भी हिंसा और युद्ध अपराध जैसे मामले सामने आए हैं.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn